《陪润州裴如晦学士游金山回作》
宋代·杨蟠

世上蓬莱第几洲，长云漠漠鸟飞愁。
海山乱点当轩出，江水中分绕槛流。
天远楼台横北固，夜深灯火见扬州。
回船却望金陵月，独倚牙旗坐浪头。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。